Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: elmulasztották. Az adókról, járulékokról szóló törvény módosításáról szóló 2005. évi XXVI. törvény 28. § (2) bekezdése
Paragraph Index: 6

2005. szeptember 1-jétõl átvevõ szociális és gyámhivatalokkal. Az ügykörre továbbra is jellemzõ, hogy a hozzánk fordulók elsõdlegesen az intézményi ellátást, az élelmezést, a gondozási tevékenységet, az ápolók szakképzettségének hiányát, a térítési díjak összegét, valamint az elhelyezés tárgyi körülményeit kifogásolják. Sajnálatos módon minden évben érkezik néhány bántalmazásra, testi vagy lelki agresszióra vonatkozó, valamint az otthonokban alkalmazott bánásmódot kifogásoló panasz is. A beszámolási idõszakot tekintve ugyanakkor e beadványok túlnyomó többsége megalapozatlannak bizonyult, egy esetben azonban a biztos megállapította a durva hangnem alkalmazását (OBH 1226/2004.) Sajátos problémaként jelentkezik, hogy a bentlakást nyújtó intézmények régi kastélyépületekben mûködnek, így szinte minden esetben jelzi a biztos, hogy építészeti adottságaik miatt ezek alkalmatlanok a személyes gondoskodást nyújtó intézménykénti mûködésre és javasolja az épületek kiváltását, amennyiben pedig ez nem lehetséges olyan mértékû felújítást, korszerûsítést javasol, amely elengedhetetlen ahhoz, hogy az intézmények az elõírt jogszabályi feltételeket teljesíteni tudják. A tárgyi körülmények tekintetében két vizsgálat tárt fel súlyosabb problémákat, így az OBH 2328/2005. számú ügy vizsgálata során megállapítottuk, hogy az elhelyezést nyújtó egyik épület falai salétromosak és vizesek, a vizesblokkok állapota, illetve összességében az intézmény valamennyi helyisége rossz mûszaki állapotban volt. Az ÁNTSZ megyei intézete megállapította, hogy két helyiség olyan penészes, hogy az már az egészségre ártalmas. Valósnak bizonyult az a panasz is, amely szerint néhány nyílászárót beszögeltek, a szobák egy része csak a zárt folyósóra nézõ ablakkal rendelkezett, az akadálymentesítést nem oldották meg, a lakószobák pedig zsúfoltak. A biztos fellépésének eredményeként az egészségre ártalmas lakószobákat bezárták, és a halaszthatatlan felújításokat elvégezték. Az OBH 3184/2005. számú ügyben folytatott vizsgálatunk hasonló jellegû hiányosságokat tárt fel egy idõseket ápoló otthonban. Jelentésében a biztos hangsúlyozta, hogy több megyében tapasztalta a szenvedélybetegekre, különösen az alkoholbetegséggel küzdõ célcsoportra koncentráló és segítõ bentlakásos intézmények hiányát. Rámutatott arra, hogy országosan indokolt és szükséges a speciális intézményi ellátás kiépítése, mely oldaná az otthonokban tapasztalt zsúfoltságot és a vegyes elhelyezésbõl adódó konfliktusokat, egyúttal az ellátás színvonala is emelkedhetne. Az ágazati miniszter a megállapítással egyetértett és tájékoztatta a biztost arról, hogy e tárgykörben az intézkedési javaslatok kidolgozása folyamatban van. 2006/162/II. szám Számos intézményben visszatérõ problémaként jelentkezik, hogy elmulasztják a látogatók fogadására, közösségi együttlétre, a mentálhigiénés foglalkoztatás biztosítására alkalmas helyiségek kialakítását, nõvérhívó jelzõrendszert nem építenek ki, és portaszolgálatot sem üzemeltetnek. (OBH 4921/2005.; OBH 3040/2005.) Sajnos még mindig találkozunk olyan esetekkel, ahol a mellékhelyiségek nemenkénti elkülönítése nem történt meg, a fürdõszobák és illemhelyek száma alacsony, valamint a zuhanyzókban az intimitás alapfeltételéül szolgáló elválasztó függönyök hiányoznak. (OBH 3297/2005.; OBH 3184/2005.) Mindezek ellenére a vizsgálatok tapasztalatai azt mutatják, hogy az intézmények szemlélete egyre inkább ellátottközpontúvá válik és a tárgyi feltételek hiányosságait a magas színvonalú és elhivatott szakmai munkával igyekeznek ellensúlyozni. Az országgyûlési biztos fellépésének eredményessége ebben az évben is teljes volt, ajánlásait és kezdeményezéseit az érintettek valamennyi esetben elfogadták és a lehetõségekhez mérten, költségvetésük függvényében megtették a szükséges intézkedéseket a kifogásolt állapotok mielõbbi felszámolása érdekében 1.3. Birtokvédelem A beszámolási idõszakban, a korábbi évekhez hasonlóan, sok beadványban sérelmezték a jegyzõk birtokvédelmi eljárását, illetve annak elmaradását. Az e körben érkezett panaszok vizsgálatára az országgyûlési biztosnak csak szûk körben van vizsgálati jogosultsága. Nincs lehetõsége ugyanis azoknak a kifogásoknak a vizsgálatára, amelyekben a határozat megváltoztatása iránt per indult. El kell utasítani azokat a beadványokat is, amelyeket a birtokvédelmi határozat jogerõre emelkedését követõen egy év eltelte után nyújtanak be, illetve amelyekben a hozzánk forduló magánszemélynek (pl. szomszéd) a magatartását sérelmezi. E szûk mezsgyén eljárva azonban alkotmányos jogokkal összefüggõ visszásságot állapított meg a biztos azokban az ügyekben, amelyekben a panaszos beadványai alapján eljárt ugyan a jegyzõ, de azt nem határozattal zárta, hanem csak levélben tájékoztatta a panaszost eljárása eredményérõl (OBH 1119/2005.; OBH 1570/2005.; OBH 3513/2005.). Az elõzõ évekhez hasonlóan – idén is több alkalommal volt kénytelen a biztos felhívni a figyelmet az eljárási határidõk betartásának törvényi kötelezettségére. Az e körben tapasztalt legkirívóbb esetben a határidõ túllépése meghaladta a tíz hónapot (OBH 5068/2005). A biztos kezdeményezéseinek fogadtatása a vizsgált esetek túlnyomó többségében pozitív volt, az intézkedésre felszólított hatóságok általában haladéktalanul eleget tettek a biztos kezdeményezéseiben foglaltaknak. Egy esetben a beszámoló lezárásának idõpontjában is folyik a biztos és az intézkedésre felszólított hatóság közötti szakmai párbeszéd. 1.4. Büntetõeljárási ügyek 1.4.1. Büntetõeljárási és nyomozóhatósági ügyek Az országgyûlési biztosokhoz érkezett panaszok között 2005-ben is nagy számban szerepeltek a büntetõeljárásokkal, a nyomozó hatóságok mûködésével kapcsolatos ügyek. A statisztikai adatok szerint ez az ügycsoport – amely a biztosok közötti munkamegosztás alapján az általános helyettes ügyköréhez tartozik – évek óta a hivatalhoz érkezett panaszok 8–9%-át alkotja. A panaszok száma a csekély mértékû csökkenés ellenére jól tükrözi ennek a kategóriának a jelentõségét, és a segítségre szorulók problémáinak fontosságát. Tekintettel arra, hogy a nyomozások törvényessége feletti felügyelet az ügyészség hatáskörébe tartozik – a 7/2001.

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes